Ukendte gerningsmænd overmalede i nat moskéen i Aalborg med graffiti og skrev 'fuck islam' på muren og overmalede vinduerne med jødestjerner. Gerningen har fået borgmester Thomas Kastrup-Larsen til at reagere i skarpe vendinger: - Det er rigtig, rigtig ærgerligt og trist, at der findes mennesker, der kan finde på at skrive den slags slagord på moskéen og på den måde være med til at skabe splittelse og konfrontation i Aalborg, siger borgmesteren. Han udtrykker stor utilfredshed med hærværket og opfordrer til tolerance. - Aalborg er en tryg by, hvor der skal være plads til alle - uanset religion og baggrund. Derfor tager jeg meget skarpt afstand fra hærværket. Og jeg håber ikke, det kommer til at gentage sig, siger Thomas Kastrup-Larsen. Nordjyllands Politi har bekræftet episoden og optaget en rapport på hærværket.

Referat:
Nattens hærværk på moskéen i Aalborg får Aalborgs borgmester til at reagere me